KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2021. december 8-án 14 óra 00 perctől a Városháza 101. -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Harkai Norbert, Gelencsér Júlia, Harsányi Zsolt, Stampf Ervin, Illés Péter (7 fő)

***Meghívottak:*** Dr. Zalán Gábor jegyző, Dr. Nagy Edina aljegyző, Németh Ildikó osztályvezető, Fekete Balázs irodavezető.

Kiss Péter bizottsági elnök üdvözli az egybegyűlteket, ismerteti, hogy a bizottság 7 fővel határozatképes, valamint jelzi, hogy Rába Kálmán és Takácsné Varga Ágnes igazoltan van távol.

Az elnök szavazásra teszi fel a napirendet, melyet a bizottság **7 igen** szavazattal elfogad:

**Napirend:**

1. **Döntés a TOP Plusz pályázatok benyújtásáról**

 Előadó a polgármester nevében: Fekete Balázs fejlesztési irodavezető

1. **Vagyonügy:**
2. **Elővásárlási jogról nyilatkozat Kőszeg, 0141/3 hrsz.**
3. **Kőszeg, Kórház u. 7. 1. em. 6. szám alatti lakás vételi szándéka**

Előadó a polgármester nevében: Németh Ildikó városüzemeltetési osztályvezető

1. **napirendi pont**

 **Döntés a TOP Plusz pályázatok benyújtásáról**

**Fekete Balázs:** Elérkezett az új program időszaknak a pályázati lehetőségei. November folyamán megjelent három kiírás, melyben az Önkormányzat részt tudna venni. Mindhárom esetben szeretnénk pályázatot benyújtani, melynek részleteit az előterjesztésben is kifejtettük. Az idő rövidsége miatt a tervezőkkel dolgozunk azon, hogy pontosan fel tudjuk mérni azt, hogy melyik fejlesztési gondolat milyen költségeket tartalmaz. A pályázatok beadási határideje mindhárom program esetében 2020. január 14.

Módosítást szeretnék kérni az I. határozati javaslatnál, hogy a Szabó-hegy és Poncichter út csapadékvíz-elvezetési rendszerének fejlesztése címet Szabó-hegy és környékének csapadékvíz-elvezetési rendszer fejlesztésére írjuk át.

A második programban az épületenergetikában mindenképpen a két iskolának a fejlesztésében gondolkodunk, a csarnokok épülete felújításra szorul. Mind a tervező mind a gépész kollega azon dolgoznak, hogy a megfelelő energetikai besorolásnak, amit a pályázat megkíván meg tudjunk felelni.

A pályázattal kapcsolatban sok még a nyitott kérdés, de remélem a testületi ülésig ezek letisztázódnak.

A harmadik pályázati programban az óvodákat tudnánk bevonni. Leírtuk azokat a pontokat, ahol tudnánk fejleszteni. Ha a költségvetés is úgy engedi akkor az Újvárosi Óvodának a teljes kerítés cseréje megvalósulhatna.

A pályázatok benyújtásához kérném a támogatást.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

A szavazás eredménye: **I. határozat javaslat egyhangú -7 igen szavazat**

 **II. határozat javaslat egyhangú - 7 igen szavazat**

 **III. határozat javaslat egyhangú - 7 igen szavazat**

**38/2021. (XII.08.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a TOP Plusz-1.1.1-21 *Élhető települések*című felhívás keretében az alábbi két projekt megvalósítására pályázat benyújtását és hatalmazza fel a Polgármestert a pályázati kérelem aláírására:

**I/1. pályázat A. Belterület védelmét szolgáló csapadékvíz-elvezetési fejlesztések megvalósítása**

**B. Kiss János lakótelep járda- és zöldfelület felújítása**

**I/2. pályázat Szabó-hegy és környékének csapadékvíz-elvezetési rendszerének fejlesztése**

Felelős a közlésért: Kiss Péter bizottsági elnök

Határidő: képviselő-testületi ülés

**39/2021. (XII.08.)** **számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a TOP Plusz-2.1.1-21 *Önkormányzati épületek energetikai korszerűsítése* című felhívás keretében a **Béri Balog Ádám Általános Iskola, valamint a Bersek József Általános Iskola egyes épületeinek energetikai korszerűsítése** megvalósítására pályázat benyújtását és hatalmazza fel a Polgármestert a pályázati kérelem aláírására:

Felelős a közlésért: Kiss Péter bizottsági elnök

Határidő: képviselő-testületi ülés

 **40/2021. (XII.08.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a TOP Plusz-3.3.1-21 *Gyermeknevelést támogató humán infrastruktúra fejlesztése* című felhívás keretében **A Kőszegi Meseváros Óvoda és Bölcsőde Központi Óvoda és Újvárosi Óvoda tagintézményeinek fejlesztése** tárgyában pályázat benyújtását és hatalmazza fel a Polgármestert a pályázati kérelem aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**2.napirendi pont**

 **Vagyonügy:**

**a) Elővásárlási jogról nyilatkozat Kőszeg, 0141/3 hrsz.**

**Németh Ildikó:** Egy külterületi ingatlanraKőszeg Város Önkormányzata javára elővásárlási jog van bejegyezve, amelyre létrejött egy adásvételi szerződés. Az ügyfeleket képviselő ügyvédnő megküldte a dokumentumokat annak érdekében, hogy az önkormányzat tegye meg a nyilatkozatát. Párhuzamosan ezzel a Földforgalmi törvény rendelkezései alapján hat hónapra közzétételre került a szerződés. Az ingatlanra kialkudott vételárat a szerződés tartalmazza. A HÉSZ előírásai szerint jelen állapotában az ingatlan nem beépíthető.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: egyhangú - 7 igen szavazat**

**41/2021. (XII.08.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy nyilatkozzon a Kőszeg, 0141/3 hrsz-ú, gyümölcsös megnevezésű, 8388 m2 területű ingatlan 1/1 tulajdoni hányadára vonatkozóan - a Szombathelyen, 2021. november 12-én létrejött adásvételi szerződés tekintetében - az ingatlan-nyilvántartásba Kőszeg Város Önkormányzata javára bejegyzett elővásárlási jogával nem kíván élni.

Felelős a közlésért: Kiss Péter bizottsági elnök

Határidő: képviselő-testületi ülés

**Vagyonügy:**

1. **Kőszeg, Kórház u. 7. 1. em. 6. szám alatti lakás vételi szándéka**

**Németh Ildikó:** Kórház utca 7. szám alatti társasházban található egyik önkormányzati lakás bérlőjének fia nyújtotta be a vételi szándékát. A társasházban található 9 lakásból 2 lakás van még az Önkormányzat tulajdonában.

A lakás alapterülete valóságban 52 m2 amely az Alapító Okirat folytonos módosításai során változott. Az idők során először egy tároló majd egy padlásrész lett ingatlan-nyilvántartás tanulsága szerint hozzá vezetve. A lakás padlástere nincs beépítve.

A bérlő a kérelmében részletfizetéssel kíván élni, 15 évre.

**Kiss Péter:** Régen a rendelet az úgy volt, hogy csak az vásárolhatja meg aki oda van bejelentve.

**Németh Ildikó:** Ez úgy van, hogy bérlők, egyenesági hozzátartozók vannak feltüntetve, nem kötött ahhoz, hogy be legyenek jelentkezve.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: 6 igen. 1 nem szavazat**

**42/2021. (XII.08.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendelete szerint a 9730 Kőszeg, Kórház u. 7/A. 1. emelet 6. sz. (Hrsz.: 2110/9/A/7) alatti 122 m2 területű lakást a bérlő fia, mint egyenesági hozzátartozó részére értékesítse az értékbecslésben meghatározott 12.532.000,- Ft forgalmi értéken azzal, hogy a kérelmező egyösszegben 2.506.400,-Ft vételárrészt megfizet, a fennmaradó összeget 15 évi részletfizetési kedvezmény igénybevétele mellett a rendeletben előírt kamattal terhelten fizeti meg.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződés aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**Egyebek:**

**Kiss Péter:** Jelezném, hogy a Rákóczi Ferenc utcában a környékünkön egy várakozni tilos tábla ki van dőlve. Kérném a helyreállítását.

Más napirendi pont nem lévén az elnök a nyilvános ülést 14 óra 17 perckor berekesztette.

 …………………………… ……………………………..

 Kiss Péter elnök Bizottsági tag